ЗАЦВЯРДЖАЮ Н.А.Мукасей

Дзяржаўная ўстанова адукацыі “Яслі-сад №3 г.п.Зельва”

**Малюем з дзіцем дома: метады і прыёмы малявання**

Выступленне на пасяджэнне

клуба “Сям’я”

падрыхтавала выхавальнік

дашкольнай адукацыі

Малчун С.М.

Заняткі па выяўленчай дзейнасці, якія рэгулярна праводзяцца ў дзіцячым садзе, з’яўляюцца асновай для набыцця дзіцем мастацкага вопыту, авалодання простымі тэхнічнымі навыкамі.

Калі бацькі клапоцяцца пра тое, каб іх дзіця было ўсебакова развіта, яны павінны стварыць у сям’і спрыяльныя ўмовы для развіцця ў дзіцяці самастойнасці ў праяўленні творчасці. Для заняткаў выяўленчай дзейнасцю ў дзіцяцячым пакоі павінна быць пэўнае, добра асветленае месца. Святло павінна падаць з левага боку. Павінны быць не толькі розныя мастацкія матэрыялы (алоўкі, папера, нажніцы, пластылін, фарбы), але і месца дзе іх захоўваць.

Бацькі паступова прывучаюць дзіця карыстацца матэрыяламі і прыбіраць іх пасля заняткаў на месца.

У вячэрні час дзецям лепш маляваць каляровымі алоўкамі, ляпіць. Фарбамі мэтазгодна маляваць у суботу, нядзелю, так як электрычнае асвятленне непажадана для працы з фарбамі. У дзіцячым кутку можна павесіць малюнак, на палічку паставіць дэкаратыўна размаляваную дзіцячую лепку. Займальным матэрыялам для развіцця выяўленчых уменняў дзяцей ва ўмовах сям’і могуць служыць альбомы для размалёўвання. У іх ёсць не толькі карцінкі, але і парады як навучыць дзіця маляваць.

Такім чынам, сям’я і дзіцячы сад ажыццяўляюць адзіны працэс ўсебаковага развіцця дзіцяці.

**Як навучыць дзіця правільна трымаць аловак.**

Нядзіўна, што некаторыя дзеці трымаюць аловак у кулаку. Маляваць значна зручней, калі аловак ляжыць у руцэ. Калі дзіцяці яшчэ няма і 3–х гадоў, проста рэгулярна ўкладайце аловак або фламастар, або пэндзлік у пальчыкі правільна.

А пасля 3-х гадоў можна паказаць няхітры прыём: ставім аловак вастрыём уніз на стол. Трымаем яго пальчыкамі левай рукі. Тры пальца правай складаем ў дробку і ставім іх на верхнюю частку алоўка.

Паціху пачынаем слізгаць гэтай дробкай па аловак. Калі пальчыкі будуць амаль у грыфеля, яны абавязкова прымуць правільны ўклад.

Трохі трэніроўкі, і дзіця сам будзе сачыць за сваімі пальчыкамі.

**Некалькі карысных саветаў для малявання дома.**

Выкарыстанне харчовай пленкі для творчасці.

Ліст шчыльнай паперы (кардон) намачыць вадой. Нанесці тоўсты пласт фарбы (лепш гуаш). Фарба павінна быць тонкая, але не цячы. Выбіраем колер па сваім жаданні. Накрыць ліст харчовай плёнкай. Пачынаем рухаць плёнку ў хаатычным парадку, сціскаючы плёнку пальцамі. Перавярнуць, даць высахнуць. Зняць плёнку.

Такім спосабам можна затаніроваць паперу для малявання або аплікацыі на тэму “Падводны свет”, “Космас”, Зімовы ўзор” і інш.

Маляванне губкай.

Маляванне пачынаем з падрыхтоўкі абсталявання.

Неабходна ўзяць невялікі кавалачак паралона, ўкласці ў яго кардон, заціснуць прышчэпкай.

У разетцы для малявання развесці фарбу трохі жыжэй, чым звычайна. Макаць губку ў фарбу і малюем лісце, агонь у каміне, марскія хвалі і інш.

Маляванне пальцам.

Для развіцця творчасці дзяцей выкарыстоўваюць розныя нетрадыцыйныя спосабы малявання. Адзін з іх, маляванне пальцам.

Затаніруем паперу любым знаёмым спосабам.

Маляваць можна як акварэллю, так і гуашшу.

Перад маляваннем можна правесці практыкаванне: стукаць падушачкай паказальнага пальца правай рукі па стале. Менавіта такім рухам і трэба маляваць.

Адзін бок пальца абмакнуць ў адзін колер, другі ў другі колер. Пакідаючы на паперы адбітак, фарбы змешваюцца, даючы трэці колер. Малюнак атрымліваецца больш выразны.

Такім спосабам можна маляваць – “Кветкі на лузе”, “Дрэвы” і г.д.